सिक्योरिटी देने पर PM मोदी की तारीफ की, बोलीं- देश सुरक्षित हाथों में है
Bollywood Actress Kangana Ranaut Speaks About Salman Khan Death Threats Case. कंगना रनौत ने हाल ही में सलमान खान को जान से मारने की धमकियों पर अपना रिएक्शन दिया है। कंगना ने कहा सलमान खान को प्रधानमंत्री नरेंद्र मोदी और गृह मंत्री अमित शाह से सुरक्षा मिल रही है।
कंगना रनोट ने हाल ही में सलमान खान को जान से मारने की धमकियों पर अपना रिएक्शन दिया है। कंगना ने कहा सलमान खान को प्रधानमंत्री नरेंद्र मोदी और गृह मंत्री अमित शाह से सुरक्षा मिल रही है। देश सुरक्षित हाथों में है, इसलिए सुरक्षा को लेकर डरने की कोई बात नहीं है।
दरअसल, हाल ही में सलमान खान ने एक इंटरव्यू के दौरान मुंबई पुलिस से मिली सिक्योरिटी पर बात की। उन्होंने कहा- 'UAE में सब सेफ है, इंडिया के अंदर थोड़ा सा प्रॉब्लम है।'
आज देश सुरक्षित हाथों में है, चिंता की कोई बात नहीं- कंगना
न्यूज एजेंसी एएनआई के मुताबिक कंगना ने कहा- 'हम एक्टर हैं। सलमान खान को केंद्र सरकार ने सुरक्षा मुहैया कराई है। उन्हें प्रधानमंत्री नरेंद्र मोदी और गृह मंत्री अमित शाह से सुरक्षा मिल रही है। तो डरने की कोई बात नहीं है। मुझे भी धमकी दी गई थी, जिसके बाद सरकार ने मुझे भी सिक्योरिटी दी थी। आज देश सुरक्षित हाथों में है, हमें चिंता करने की कोई बात नहीं है।'
हरिद्वार दर्शन करने पहुंची कंगना, गंगा आरती में लिया हिस्सा 
रविवार को कंगना हरिद्वार दर्शन करने पहुंचीं। इस दौरान उन्होंने गंगा आरती भी की। इसके बाद एक्ट्रेस केदारनाथ धाम के लिए रवाना होंगी। कंगना ने कहा मैं हमेशा से केदारनाथ धाम जाना चाहती थी और आखिरकार यह मुमकिन हो रहा है।
UAE में किसी चीज की जरूरत नहीं है, इंडिया में थोड़ा प्रॉब्लम
सलमान खान ने हाल ही में आप की अदालत के दौरान खुद को मिलने वाली धमकियों पर बात की। उन्होंने कहा- ‘मैं पूरी सुरक्षा के साथ हर जगह जा रहा हूं। UAE में किसी चीज की जरूरत नहीं है, हर तरह की सुविधा है। इंडिया के अंदर थोड़ा सा प्रॉब्लम है।
डेथ थ्रेट्स पर सलमान का जवाब 
आगे उन्होंने कहा- मुझे पता है कि जो कुछ भी होने वाला है, वो होगा चाहे आप कुछ भी करें। मुझे यकीन है कि ऊपर वाला है। लेकिन इसका मतलब यह नहीं है कि मैं बिना सिक्योरिटी के घूमने लगूंगा। अब सड़क पर साइकिल चलाना या अकेले जाना मेरे लिए संभव नहीं है। मुझे ज्यादा दिक्कत तब होती है, जब मैं ट्रैफिक में होता हूं। वहां बहुत ज्यादा सिक्योरिटी होती है।
गार्ड और गाड़ियों पर की बात 
सलमान बोले- ‘गार्ड की गाड़ियों की वजह से आम लोगों को दिक्कत होती है। वो लोग मुझे गलत भी समझते हैं। मैं वही कर रहा हूं, जो मुझसे कहा गया है। मैं हर जगह पूरी सुरक्षा के साथ जाता हूं। मैं ये जानता हूं कि जो होना है वो तो हो कर ही रहेगा, लेकिन ऐसा नहीं है कि मैं बिना सिक्योरिटी के घूमने लगूंगा। मेरे आसपास आजकल बहुत से शेरा हैं। मैं इतनी सारी बंदूकों से घिरा रहता हूं कि कई बार मुझे खुद डर लगता है।’